ສະຫະລັດ ມອບມຸ້ງຍ້ອມຍາ ໃຫ້ລາວຕື່ມອີກ 88,000 ດາງ
ມາຮອດມື້ນີ້ ສະຫະລັດ ໄດ້ມອບ ແລະແຈກຢາຍມຸ້ງເຄືອບຢາ ທັງໝົດ 700,000 ດາງ ຊຸດບົ່ງມະຕິ ພະຍາດຂັ້ນພື້ນຖານ 470,000 ຊຸດ ແລະການປິ່ນປົວມາເລເລຍ 112,000 ຄັ້ງ.
ສະຫະລັດອາເມຣິກາ ສືບຕໍ່ໃຫ້ການຊ່ວຍເຫຼືອວຽກງານສາທາລະນະສຸກ ທ່ານ ປອ ປີເຕີ ເຮມ໋ອນ ເອກອັກຄະລັດຖະທູດສະຫະລັດອາເມຣິກາປະຈໍາລາວ ໄດ້ມອບມຸ້ງເຄືອບຢາ ຈໍານວນ 88,000 ດາງ ໃຫ້ແກ່ ທ່ານ ພູທອນ ເມືອງປາກ ຮອງລັດຖະມົນຕີກະຊວງສາທາລະນະສຸກ ເຊິ່ງພິທີມອບ-ຮັບ ໄດ້ຈັດຂຶ້ນຢູ່ທີ່ນະ ຄອນຫຼວງວຽງຈັນ ໃນວັນທີ 17 ກໍລະກົດ ຜ່ານມາ ມຸ້ງເຫຼົ່ານີ້ຈະໄດ້ຖືກແຈກຢາຍໃຫ້ແກ່ປະຊາຊົນໃນເຂດຫ່າງໄກສອກຫຼີກໂດຍສະເພາະແມ່ນບ່ອນທີ່ຍັງພົບ ຜູ້ຕິດເຊື້ອມາເລເຣຍສູງ ທ່ານ ປອ ປີເຕີ ເຮມ໋ອນ ໄດ້ກ່າວວ່າ “ສະຫະລັດອາເມລິກາ ມີຄວາມພາກພູມໃຈທີ່ໄດ້ສືບຕໍ່ຮ່ວມມືກັບ ສປປ ລາວ ແລະ ຄູ່ຮ່ວມງານທາງດ້ານສາທາລະນະສຸກ ເພື່ອຊ່ວຍສະໜັບສະໜູນມອບອຸປະກອນຮັກສາຊີວິດເພື່ອປ້ອງກັນພະຍາດມາເລເIຍ ແລະສະໜັບສະໜູນ ສປປ ລາວ ໃນການລົບລ້າງພະຍາດມາເລເຣຍໃຫ້ໝົດໄປພາຍໃນປີ 2030 ” ໃນໄລຍະ 10 ປີທີ່ຜ່ານມາ ຜູ້ປ່ວຍພະຍາດມາເລເຣຍໃນລາວໄດ້ມີຈຳນວນຫຼຸດລົງຢ່າງຕໍ່ເນື່ອງ ແລະ ລັດຖະບານກໍໄດ້ເຮັດວຽກຢ່າງຕັ້ງໜ້າ ໃນການລົບລ້າງພະຍາດມາເລເຣຍ ເຊິ່ງໄດ້ເຮັດໃຫ້ຈຳນວນກໍລະນີຜູ້ຕິດເຊື້ອຫຼຸດລົງເຖິງ 90 ເປີ ເຊັນ ເຊິ່ງຫຼຸດລົງຈາກຈຳນວນສູງສຸດ 50,000 ກໍລະນີ ໃນປີ 2014 ມາເປັນ 6,593 ກໍລະນີ ໃນປີ 2018 ມຸ້ງຈຳນວນນີ້ແມ່ນການຊ່ວຍເຫຼືອລ້າຄັ້ງຫຼ້າສຸດຂອງລັດຖະບານສະຫະລັດໃຫ້ແກ່ ສູນໄຂ້ຍຸງ ແມ່ກາຝາກ ແລະ ແມງໄມ້ ແລະ ກະຊວງສາທາລະນະສຸກ ການຊ່ວຍເຫຼືອດັ່ງກ່າວ ແມ່ນໄດ້ຮັບການສະໜັບສະໜູນຈາກອົງການ USAID ໂດຍຜ່ານ ໂຄງການລິເລີ່ມມາເລເຣຍ ຂອງປະທານາທິບໍດີສະຫະລັດອາເມຣິກາ ຫຼື President’s Malaria Initiative (USAID/PMI) PMI ໄດ້ໃຫ້ການຊ່ວຍ ເຫຼືອ ເພື່ອສ້າງຄວາມເຂັ້ມແຂງ ໃຫ້ທາງລະບົບສາທາລະນະສຸກ ໂດຍສະເພາະ ແມ່ນ ເນັ້ນໃສ່ການປາບປາມພະຍາດມາເລເລຍ ນີ້ເປັນສ່ວນນຶ່ງ ຂອງການຊ່ວຍ ເຫຼືອທັງໝົດຂອງສະຫະລັດອາເມຣິກາ ທີ່ໃຫ້ການສະໜັບສະໜູນກ່ຽວກັບ ອຸປະ ກອນທາງການແພດ ໃນຂົງເຂດອິນໂດ-ປາຊີຟິກ ພິທີມອບຮັບໃນຄັ້ງນີ້ ແມ່ນພຽງນຶ່ງໃນບັນດາຕົວຢ່າງການຊ່ວຍເຫຼືອລ້າ ຂອງສະ ຫະລັດອາເມຣິກາ ໃຫ້ແກ່ລັດຖະບານລາວ ໃນການຮັບມື ກັບບັນດາພະຍາດລະ ບາດຕ່າງໆ ລວມທັງ ໂຄວິດ-19 ມາເລເຣຍ ພະຍາດຕິດຕໍ່ທາງເພດສຳພັນ ແລະອື່ນໆ ລັດຖະບານອາເມຣິກາ ເຮັດວຽກຢ່າງໃກ້ຊິດ ກັບກະຊວງສາທະລະ ນະສຸກ ເພື່ອຊອກຫາ ແລະຕອບສະໜອງສິ່ງທີ່ຍັງບໍ່ພຽງພໍ ແລະ ມາຮອດມື້ນີ້ ໄດ້ມອບແລະແຈກຢາຍມຸ້ງເຄືອບຢາ ທັງໝົດ 700,000 ດາງ ຊຸດບົ່ງມະຕິ ພະຍາດຂັ້ນພື້ນຖານ 470,000 ຊຸດແລະການປິ່ນປົວມາເລເລຍ 112,000 ຄັ້ງ U S Provides 88,000 Additional Mosquito Nets to Prevent Malaria in Laos